|  |
| --- |
| **Kedves Kollégám!**  Kérem a segítséged, fogjunk össze, és tegyünk közösen azért, hogy tanítványaink jobban megismerjék és megszeressék a **jazzt**.  Gyakorló tanárként, egyetemi docensként 25 év tapasztalata után, zenészként pedig sok száz ismeretterjesztő koncerttel a hátam mögött tudom, hogy a klasszikus jazz milyen könnyen emészthető és élvezetes tud lenni a fiatalok számára.  **Idén megszervezzük a II. Országos Jazz Műveltségi Vetélkedőt, ahová 3 fős csapatokat várunk.**  A cél, hogy megismertessük a műfajt a fiatalokkal. A 30 éves kor alattiak körében kevesen tudják, hogy egyáltalán, mi is az a klasszikus jazz, az előadókat pedig alig néhányan ismerik. Ezen szeretnénk változtatni ezzel a vetélkedővel. Egy olyan formabontó kihívást hoztunk létre, amivel szeretnénk közelebb hozni a műfajt a fiatalokhoz.  A vetélkedő helyezettjei és felkészítő tanáruk értékes tárgyjutalmakat (könyv- és lemezcsomagok), valamint ingyenes jazzkoncert- és jazzfesztivál-belépőket kapnak. Nevezési díj nincs.  Ha számodra is fontos gyermekeink zenei fejlődése, kérlek hívd fel a figyelmüket erre a vetélkedőre.  **Nevezési határidő: 2017.február 28.**  **Jelentkezés, bővebb** [**infó ITT**](http://jazzfovaros.hu/vetelkedo#.WKNnW3-YL1U) **vagy a +36-20-369-2111 számon Mudrák Mariannál.** |
| Műveltségi vetélkedőről van szó, nem zenei tehetségkutatóról, nem kell tehát hangszeren játszani, vagy énekelni, s elsősorban nem szakirányú iskolákból várunk jelentkezőket. A műfaj szeretete fontos, de a jazztörténeti kérdésekben való megfelelő jártasság akár a felkészülés alatt is megszerezhető.  A tavalyi (első) vetélkedő rövid összefoglaló videója [itt látható.](https://www.youtube.com/watch?v=nRXQX9mgKHY) |
| **Baráti üdvözlettel:**  **Dr. Ittzés Tamás** a Kecskeméti Jazz Alapítvány elnöke a Debreceni Egyetem Zeneművészeti Karának docense |